Meer oor - Nadine Blom Online Shop
Nadine Blom se twee groot passies in die lewe begin beide met die letter “M” Musiek en Mense! Sy is musikant, motiveringspreker en ‘n gekwalifiseerde prokureur wat elke ding wat sy aanpak met energie en met passie deurvoer.
Nadine Blom is een van Suid-Afrika se jong sopraanvondse en en sy word gereeld as Suid-Afrika se eie Sarah Brightman bestempel. Sy het die verhoog reeds gedeel met van ons land se voorste kunstenaars, wat insluit Jannie Moolman, Sibongile Ngoma, Kevin Leo, André Schwartz en Soweto String Quartet. Haar optrede by korporatiewe funksies sluit in Sanlam/Sarie Damesoggend, City of Tshwane Municipal Excellence Awards, Pam Golding Golden Awards, Willa Krause Oscar Awards, Munimed Awards Ceremony, Toyota se 25ste Handelaarskonferensie, Mnr. Suid-Afrika 2006, “The Fantastic Four” by Carnival City en talle meer.
Haar se derde album, “Met my hele hart” is ‘n vertoonstuk van haar stemkwaliteit en bevat onder andere ‘n indrukwekkende, klassieke pop duet, wat sy opgeneem het saam met Danie Niehaus. Daar is ook talle Nadine Blom gunstelinge op die album soos “Meermin” en “Jy is in die wind vanaand” (Reën) en die pop treffer “Hoor jy my stem in die nag”.
Wat televisie aanbetref, is Nadine reeds vir die afgelope ses maande die aanbieder van Radiokansel en kykNET se Christelike joernaalprogram “In pas”.
‘n Hoogtepunt vir Nadine Blom was haar kroning as Mev Verenigde Nasies Suid- Afrika in 2006 . Sy is ook dieselfde jaar as eerste prinses in die Mev. Verenigde Nasies Internasionaal-kompetisie in Los Angeles aangewys. Verdere hoogtepunte was die Januarie 2007 voorblad van die spogtydskrif “Vrouekeur”, waarin haar passie vir die opheffing van vroue en kinders beklemtoon is, asook die “Finesse”-voorblad in Augustus 2007, waarin sy tesame met “Finesse” haar dankbaarheidsarmband bekend gestel het. Sy is ook as verkies as een van die mees inspirerende vroue in S.A. tesame met Suzette van der Merwe, voormalige Mej. S.A. en Bertha Cronjé.
“n Groot hoogtepunt vir Nadine was die onlangse Voorbladartikel van die spogtydskrif “LiG!” waarin haar boek vir vrouens “Ankers vir elke dag” bekend gestel is.
Nadine Blom se hart loop oor van liefde vir gesinne en ook kinders. Met ‘n passie vir kinders, het sy een van haar komposisies getiteld “ Vir altyd ‘n kinderhart” (ook op haar CD “Met my hele hart” beskikbaar), opgedra ter gedagtenis aan die pyn en swaarkry van kinders. Nadine Blom het ’n groot hart vir liefdadigheid en werk gereeld saam met verskeie liefdadigheidsorganisasies. Haar kinderprogram op Radiokansel, “Dina in Blommeland”, lê haar baie na aan die hart.
Nadine Blom se drie gunsteling lewensfilosofieë is: